Evorzija

Evorzija ( – 'išvartymas, sugriovimas') – sūkuriuoto vandens, krintančio stačiai, erozija.

Slenkstėtose upėse gilias duobes slenksčių papėdėse, gabendama uolienų atplaišas, išplauna stipri tėkmė. Jų gylis įvairuoja nuo keliolikos centimetrų iki keliasdešimt metrų (krioklių papėdėse). Evorzinių duobių grandinė už krioklio pasilieka, šiam traukiantis link aukštupio. 51 m gylio duobių esama Dunojuje (Geležinių Vartų ruože), Reine – iki 16 m.

Gilias duobes, krisdamas pro ledyno plyšius ir gabendamas stambias uolienų atplaišas, išplauna ir ledo tirpsmo vanduo. Tokių duobių esama ledyninės kilmės ežeruose, jų virtinių rininiuose ežeruose būna kone visuomet. Kaip antai Asvejoje aptikta 35–50 m gylio evrozinių duobių, sudarančių virtinę (pasitaiko vidutiniškai kas 680 m). Malkėstaičio ežeras tyvuliuoja gilioje evorzinėje duobėje (gylis 57 m).Kęstutis Kilkus. Evorzija. Visuotinė lietuvių enciklopedija. Nuoroda tikrinta 2025-01-14.

 Išnašos 

Kategorija:Geomorfologija